Nenads Žugajs

Nenads Žugajs (; dzimis ) bija horvātu grieķu-romiešu stila cīkstonis, 2012. gada vasaras olimpisko spēļu dalībnieks, Pasaules un Eiropas čempionātu bronzas medaļu ieguvējs, cita slavenā horvātu cīkstoņa Nevena Žugaja dvīņubrālis.

 Biogrāfija 
Nenads Žugajs dzimis 1983. gadā Zagrebā. 2009. gadā, finālā pieveicot Itālijas cīkstoni Andrea Minguzi, viņš kļuva par Vidusjūras spēļu čempionu. 2010. gada pasaules čempionāta viņš izcīnīja trīs uzvaras un iekļuva pusfinālā, kur zaudēja kubietim Pablo Šorejam, bet pēc tam cīņā par trešo vietu uzveica Turcijas cīkstoni Nazmi Avludžu. 

2012. gadā viņš piedalījās Londonas olimpiskajās spēlēs, bet tur pēc zaudējuma astotdaļfinālā Azerbaidžānas sportistam Eminam Ahmadovam ieņēma tikai 10. vietu.

2013. gadā viņš izcīnīja bronzas medaļu Eiropas čempionātā. Šoreiz viņš pusfinālā zaudēja krievu cīkstonim Aleksejam Mišinam, bet cīņā par bronzas medaļu uzveica Azerbaidžānas cīkstoni Samanu Tahmasebi. Otru bronzas medaļu togad viņš ieguva Vidusjūras spēlēs. 2013. gada pasaules čempionātā Nenads ceturtdaļfinālā zaudēja somam Rami Hietaniemi un ieņēma 7. vietu.

2014. gads Žugajam bija neveiksmīgs, jo abos čempionātos viņš zaudēja jau pirmajā cīņā — pasaules čempionātā Ungārijas cīkstonim Viktoram Lerincam, Eiropas čempionātā krievam Aleksejam Mišinam.

2015. gadā horvātu sportists piedalījās Eiropas spēlēs, kur zaudēja pusfinālā un gandarījuma cīņā par bronzas medaļu un ieguva dalītu piekto vietu. Pasaules čempionātā viņš zaudēja ceturtdaļfinālā un čempionātu noslēdza 8. vietā.

2016. gads Nenada Žugaja cīkstoņa karjerā bija pēdējais. Eiropas un Pasaules čempionātos viņš palika otrā desmitniekā. Lai gan viņš piedalījās trīs olimpisko spēļu kvalifikācijas turnīros, tām kvalificēties nespēja.Nenada Žugaja rezultāti starptautiskajos turnīros. 

 Galveno sacensību rezultāti 
 Olimpiskās spēles 
NosaukumsKomanda Svara kategorija Vieta2012. gada vasaras olimpiskās spēles    līdz 74 kg  7
 Pasaules čempionāti 
Nosaukums Valsts Svara kategorija Vieta2005. gada pasaules čempionāts cīņas sportā  līdz 84 kg  392006. gada pasaules čempionāts cīņas sportā  līdz 84 kg  212007. gada pasaules čempionāts cīņas sportā  līdz 84 kg  272009. gada pasaules čempionāts cīņas sportā  līdz 84 kg  92010. gada pasaules čempionāts cīņas sportā  līdz 84 kg  2011. gada pasaules čempionāts cīņas sportā  līdz 84 kg  72013. gada pasaules čempionāts cīņas sportā  līdz 84 kg  72014. gada pasaules čempionāts cīņas sportā  līdz 85 kg  292015. gada pasaules čempionāts cīņas sportā  līdz 85 kg  82016. gada pasaules čempionāts cīņas sportā  līdz 80 kg  18

 Eiropas spēles 
Nosaukums Valsts Svara kategorija VietaCīņas sports 2015. gada Eiropas spēlēs  līdz 85 kg  5

 Eiropas čempionāti 
Nosaukums Valsts Svara kategorija Vieta2004. gada Eiropas čempionāts cīņas sportā  līdz 84 kg  202005. gada Eiropas čempionāts cīņas sportā  līdz 84 kg  212006. gada Eiropas čempionāts cīņas sportā  līdz 84 kg  142007. gada Eiropas čempionāts cīņas sportā  līdz 84 kg  232008. gada Eiropas čempionāts cīņas sportā  līdz 84 kg  272010. gada Eiropas čempionāts cīņas sportā  līdz 84 kg  52011. gada Eiropas čempionāts cīņas sportā  līdz 84 kg  162012. gada Eiropas čempionāts cīņas sportā  līdz 84 kg  122013. gada Eiropas čempionāts cīņas sportā  līdz 84 kg  2014. gada Eiropas čempionāts cīņas sportā  līdz 85 kg  172016. gada Eiropas čempionāts cīņas sportā  līdz 85 kg  11

 Atsauces 

 Ārējās saites 

Kategorija:1983. gadā dzimušie
Kategorija:Zagrebā dzimušie
Kategorija:Horvātijas cīkstoņi
Kategorija:2012. gada vasaras olimpisko spēļu dalībnieki